Vitamín D v tehotenstve
Dobrý deň.Som v 12t 4d beriem ešte posledné vitamíny z Pregnafolin 1. O pár dní už prejdem na Pregnafolin 2. Bola som na odberoch krvi u endokrinologičky a povedala,že hodnotu D vitamínu mám mierne pod úrovňou. Preto by som sa chcela poradiť, ktorý D vitamín by ste mi v mojej situacii ešte poradili?
Dobrý deň.
Ďakujeme za Vašu otázku.
Vitamín D je v tehotenstve dôležitý pre zdravie matky aj plodu. Jeho dostatočný prísun podporuje správny vývoj kostí, zubov a imunitného systému. Tehotným sa odporúča užívať  vitamín D približne v dávke 400 IU-1000IU denne. Výživové doplnky Pregnafolin I aj II obsahujú 200IU vitamínu D v denne dávke. Na doplnenie vitamínu D je možné podávať prípravky vo forme kvapiek. Vhodnou voľbou je napríklad
JAMIESON BABY-D3 VITAMÍN D3
, ktorý obsahuje 400IU v jednej kvapke. Dávkovanie by bolo 2 kvapky denne, čím sa zabezpečí prísun 1000IU denne pri súčasnom užívaní Pregnafolinu. V prípade, že je potrebné podávať vyššie dávky vitamínu D, odporúčam konzultovať výber vhodného prípravku s gynekológom, ktorému sú známe aktuálne hodnoty vitamínu.
Prajem pekný zvyšok dňa.
S pozdravom
Mgr. Barbora Bičanovská